Carmen solutum

Carmen solutum"Vísa, f. versus, carmen, en Vise." Vide Lexicon Islandico-Latino-Danicum Biörnonis Haldorsonii, vol. 2 (Hafniae: 1814), 446."Laus, liber, fri. 2) solutus, laxus, løs." Vide Lexicon Islandico-Latino-Danicum Biörnonis Haldorsonii, vol. 2 (Hafniae: 1814), 15. (Nordice lausavísa [ˈlɒus̺aˌwiːs̺a], Islandice lausavísa [ˈløyːs̺aˌviːs̺a], plurali numero lausavísur) est carminis genus poeseos Scaldicae. Carmina soluta constare possunt aut ex unica stropha aut e serie stropharum, quibus necesse non est continuata narratione inter se conexae esse. 

Pleraque huius generis carmina videntur esse ex tempore facta, quae primum memoriá tradita et deinde saeculis tertio decimo quarto decimoque in Islandorum narrationes (Islandice sögur dictas) inserta sunt, ubi per formulam þá kvað (‘tum dixit’ vel ‘tum cecinit’) introducuntur.

 Exemplum 
Ut alia poematum genera litterarum Nordicarum antiquarum, ita et carmina soluta hoc habent, ut litteras initiales plane similes et syllabas internas inter se consonantes contineant. Ecce igitur carmen solutum saeculo 10 ab Egillo Skallagrimi filioEgils-saga sive Egilli Skallagrimi filii vita (Hafniae: 1809), variis paginis. compositum, quod omnium, quae exstant, fortasse est clarissimum:

Lingua Nordica antiquaTextus apud situm heimskringla.no.LatineÞat mælti mín móðir,
at mér skyldi kaupa
fley ok fagrar árar,
fara á brott með víkingum,
standa upp í stafni,
stýra dýrum knerri,
halda svá til hafnar,
hǫggva mann ok annan.Id monuit1 mea mater,
quod mihi deberem emere
ratem ac remos pulchros,
remigare hinc cum piratis,
stare in trabe summa,
splendidam navim gubernare,
petere ita in portum,
percutere virum ac alterum.

 mælti = dixit

 Notae 

 Nexus interni 
Litterae Nordicae antiquae

 Bibliographia 
 Margaret Clunies Ross: A History of Old Norse Poetry and Poetics. DS Brewer 2011, ISBN 1843842793.
 Rudolf Simek, Hermann Pálsson (edd.): Lexikon der altnordischen Literatur. Stutgardiae 1987, ISBN 3-520-49001-3.

 Nexus externi 
Carmina Scaldica apud heimskringla.no
Skaldic Poetry of the Scandinavian Middle Ages
Rauðir Fiskar (Poisson Rouge): Það mælti mín móðir apud YouTube 

Categoria:Islandia
Categoria:Litterae Islandicae
Categoria:Poesis